Coba jelasin Latar mburi dari Prastawa Samu dalam bahasa jawa dong

Sawijining wengi ing sasi November, kendharaan patroli tapel wates Israèl midak ranjau kang dipasang déning golongan Fatah saka PLO. wusanane telu pulisi Israèl tiwas lan enem  tatu. Tanggal 12 November, Raja Hussein saka Yordania, amarga kuwatir olèh piwales saka Israèl ngucapake belasungkawa marang Nayakotama Israèl Levi Eshkol liwat Kedhutaan Amérika Sarikat ing Amman. Saka Aman layang mau dikirim menyang Kedhutaan Amérika Sariket ing Tel Aviv ya iku menyang Dhuta Besar Barbour kang ora nerusaké layang mau marang Nayakotama amarga nganggep kurang wigati lan ora perlu kesusu. Esuk umun-umun kaping 13 November Raja Hussein, kang wis naté patemon kanthi sesidheman karo  Abba Eban lan Golda Meir sajeroning telung taun ngenani perdamaian ing tlatahn tapel wates, nampa kabar saka kontake ing Israèl yèn  Israèl ora duwé niyat nyerang Yordania. Sanadyan mangkono, ora suwé, Angkatan Perang Israèl nyiagakake 400 prajurit, 40 jip lan 10 tank nyebrangi tapel wates menyang Gisik Kulon.